मख'जाथावदि बै गोनांथार गोजौ थाखोनि जथुमावनो गाहाइ ओनसोलारि राजखान्थि दोलो असम गण परिषद दोलोआ संबिजिदखौ सोदांफिनसिगोन। समनि फाखनाव जों माबादियै दोलोनि सानस्रि , सानथौ आरो नोजोर थांखिखौ आलगायलांनानै राज्यो-राजानि गेजेराव हाबसनफैनो हायो, बे थांखि लानानै मिरुनिफ्राय गुदि थाखोसिम नोजोर लाखिनाय जागोन। ओंखायनो बिधान सभा बिसायख'थिखौ नोजोर लाखिनानै मिरु आफादखौ गोख्रों खालामनायनि सिगां जिल्ला थाखोनि आफाद (District Committee) खौ गोख्रों खालामनायावसो सिगांलांदों। मख'जाथावदि दोलोनि सानै गोजौ थाखोनि दैदेनगिरि (Top Leaders) अतुल बरा आरो केशब महन्त बिथांमोना आसामनि गिबि मन्थ्रि (Chief Minister) सर्बानन्द सन'वाल दैदेननाय हादोरसा सोरखारनि मन्थ्रि केबिनेटनि सोद्रोमा।